section_heading: Produkcija
paragraph_text: Scott je htio bolji naslov za film pa je izabran naslov "The Bladerunner", po romanu Williama S. Burroughsa i Alan E. Noursea. Ubrzo su se otkupila prava na taj naslov. Kasnije je Scott bio nezadovoljan scenarijem pa je pozvao Davida Peoplesa da ga prepravi. Fanchera je to razljutilo te je napustio projekt 20. prosinca te godine. Ipak, kasnije se vratio i bio jako zadovoljan izmjenama Peoplesa, koji je postao njegov prijatelj. 2.5 milijuna $ uloženo je u pretprodukciju, ali je onda iznenada Filmways odustalo od financijske potpore. Za 10 dana Deeley je osigurao 21.5 milijuna $ od studija The Ladd Company, Sir Run Run Shaw (iz Hong Konga) i Tandem Productions. To će se kasnije pokazati problematičnim zbog svađa oko prava na "Posebno izdanje" filma. Philip K. Dick, autor romana "Sanjaju li androidi o električnim ovacama?" po kojem je napisan scenarij, se žalio da ga nitko nije informirao o filmu. Ipak, kasnije je vidio grubu verziju filma, prije svoje rane smrti, i bio jako zadovoljan rezultatom.